ddrg/super_eurlex huggingface dataset:
Direktiva Sveta

z dne 3. maja 1988

o spremembi Direktive 74/150/EGS o približevanju zakonodaje držav članic o homologaciji kmetijskih ali gozdarskih traktorjev na kolesih

(88/297/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti člena 100a Pogodbe,

ob upoštevanju predloga Komisije [1],

v sodelovanju z Evropskim parlamentom [2],

ob upoštevanju mnenja Ekonomsko-socialnega odbora [3],

ker je pomembno, da se do 31. decembra 1992 sprejmejo ukrepi za postopno vzpostavitev notranjega trga; ker notranji trg obsega območje brez notranjih meja, na katerem je zagotovljen prosti pretok blaga, oseb, storitev in kapitala;

ker Priloga II k Direktivi 74/150/EGS [4], kakor je bila nazadnje spremenjena z Direktivo 82/890/EGS [5], vsebuje seznam sestavnih delov ali karakteristik z oznako "D", kar pomeni, da so direktive Skupnosti bile ali morajo biti sprejete; ker zdaj ni več treba sprejemati predpisov Skupnosti za nekaj tistih sestavnih delov ali karakteristik, ki se v proizvodnji traktorjev čedalje redkeje uporabljajo ali pa so jih nadomestili sestavni deli, ki so že postali obvezni;

ker se med predpisi Skupnosti, ki urejajo podeljevanje EGS-homologacije za traktorje, lahko nadomesti tiste, ki se nanašajo na zadevne sestavne dele ali karakteristike. Nadomesti se jih s specifikacijo, prilagojeno podrobnostim in podatkom, ki jih določi proizvajalec,

SPREJEL NASLEDNJO DIREKTIVO:

Člen 1

V Prilogi II k Direktivi 74/150/EGS se okrajšava "D" v točkah 7.3.4, 7.5 in 7.6.3 nadomesti s "P".

Člen 2

1. Države članice sprejmejo predpise, potrebne za uskladitev s to direktivo, najpozneje do 31. decembra 1988. O tem takoj obvestijo Komisijo.

2. Države članice zagotovijo, da se besedila temeljnih predpisov nacionalne zakonodaje, sprejetih na področju, ki ga ureja ta direktiva, predložijo Komisiji.

Člen 3

Ta direktiva je naslovljena na države članice.

V Bruslju, 3. maja 1988

Za Svet

Predsednik

M. Bangemann

[1] UL C 88, 3.4.1987, str. 10.

[2] UL C 156, 15.6.1987, str. 190, in UL C 94, 11.4.1988, str. 66.

[3] UL C 180, 8.7.1987, str. 15.

[4] UL L 84, 28.3.1974, str. 10.

[5] UL L 378, 31.12.1982, str. 45.

--------------------------------------------------
Direktiva Komisije

z dne 10. februarja 1987

o spremembah Prve direktive 80/1335/EGS o približevanju zakonov držav članic glede analitskih metod, potrebnih za preverjanje sestave kozmetičnih izdelkov

(87/143/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo Komisije 87/137/EGS [2], in zlasti člena 8(1) Direktive,

ker se je z vidika znanstvenih in tehničnih danosti izkazalo za potrebno, da se prilagodi analitska metoda za določanje cinka; ker je zato nujno spremeniti Direktivo Komisije 80/1335/EGS [3];

ker so ukrepi, določeni s to direktivo, v skladu z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,

SPREJELA NASLEDNJO DIREKTIVO:

Člen 1

Poglavje VI priloge Direktive 80/1335/EGS se spremeni kot sledi:

1. Točki 5 se doda naslednje:

"5.13 Filtrirni papir whatman št. 4 ali ekvivalenten".

2. Točki 6.1 se doda naslednje:

"6.1.1 Filtrirati, po potrebi z vakuumsko črpalko, in obdržati filtrat.

6.1.2 Ponoviti korak ekstrahiranja z dodatnimi 50 ml destilirane vode. Filtrirati in združiti filtrate."

3. V točki 6.2 se mora sklicevanje na raztopino glasiti 6.1.2 namesto 6.1.

Člen 2

Države članice sprejmejo zakone in druge predpise, potrebne za usklditev s to direktivo, najpozneje do 1. julija 1988. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 10. februarja 1987

Za Komisijo

Grigoris varfis

Član Komisije

[1] UL L 262, 27.9.1976, str. 169.

[2] UL L 56, 26.2.1987, str. 20.

[3] UL L 383, 31.12.1980, str. 27.

--------------------------------------------------
Direktiva Komisije

z dne 20. junija 1986

o spremembi Direktive Sveta 66/402/EGS o trženju semena žit

(86/320/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 66/402/EGS z dne 14. junija 1966 o trženju semena žit [1], kakor je bila nazadnje spremenjena z Direktivo 86/155/EGS [2], in zlasti členov 2(1a) in 21a Direktive,

ker je treba glede na razvoj znanstvenega in tehničnega znanja o hibridih, ki izhajajo iz križanja vrst, zajetih v Direktivi 66/402/EGS, hibride, ki so rezultat križanja med Sorghum bicolor in Sorghum sudanense, zaradi njihove vedno večje pomembnosti v Skupnosti vključiti v področje uporabe Direktive;

ker je treba glede na razvoj znanstvenega in tehničnega znanja spremeniti Prilogo I k navedeni Direktivi, zato da bi prilagodili pogoje, ki jih morajo izpolnjevati posevki vrste Sorghum;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Direktiva 66/402/EGS se spremeni:

1. V členu 2(1)(A) se doda naslednje:

"Ta opredelitev zajema tudi naslednje hibride, ki izhajajo iz križanja zgoraj navedenih vrst.

Sorghum bicolor (L.) Moench × Sorghum sudanense (Piper) Stapf. | Hibridi, ki izhajajo iz križanja navadnega sirka in sudanskega sirka. |

Za semena navedenih hibridov veljajo standardi ali drugi pogoji, ki veljajo za semena vsake od vrst, iz katerih so pridobljeni, razen če ni določeno drugače."

2. V Prilogi I(3)(C)(b) se besede "hibridnih sort" vstavijo po besedah "certificirano seme".

3. V Prilogi I(3)(C) se doda naslednje:

"(c) posevki prosto oprašenih ali sintetičnih sort Sorghum spp. so v skladu z naslednjimi standardi: število rastlin v posevku, ki so prepoznavne kot rastline, ki očitno ne pripadajo sorti, ne presega:

- ena na 30 m2 pri proizvodnji osnovnega semena,

- ena na 10 m2 pri proizvodnji certificiranega semena".

Člen 2

Države članice sprejmejo ukrepe, potrebne za uskladitev s to direktivo, najpozneje do 1. julija 1987. O tem takoj obvestijo Komisijo.

Člen 3

Ta direktiva je naslovljena na države članice.

V Bruslju, 20. junija 1986

Za Komisijo

Frans Andriessen

Podpredsednik

[1] UL 125, 11.7.1966, str. 2308/66.

[2] UL L 118, 7.5.1986, str. 23.

--------------------------------------------------
Direktiva Sveta

z dne 26. maja 1986

o spremembi Direktive 79/117/EGS o prepovedi prometa in uporabe fitofarmacevtskih sredstev, ki vsebujejo določene aktivne snovi,

(86/214/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti in zlasti člena 100 Pogodbe,

ob upoštevanju predloga Komisije,

ker Direktiva Sveta 79/117/EGS z dne 21. decembra 1978 o prepovedi prometa in uporabe fitofarmacevtskih sredstev, ki vsebujejo določene aktivne snovi [1], kakor je bila nazadnje spremenjena z Direktivo 85/298/EGS [2], zahteva, da države članice zagotovijo, da se fitofarmacevtska sredstva, ki vsebujejo eno ali več aktivnih snovi, navedenih v Prilogi, ne tržijo in ne uporabljajo, razen v skladu z nekaterimi začasnimi odstopanji;

ker člen 6(1) omenjene direktive določa, naj Komisija, kadar je to primerno, po posvetu z Znanstvenim odborom za pesticide, ki je bil ustanovljen s Sklepom Komisije 78/436/EGS [3], in potem, ko o tem obvesti Stalni odbor o zdravju rastlin, ki je bil ustanovljen s Sklepom Komisije 76/894/EGS [4], sprejme določene spremembe Priloge;

ker člen 6(2) omenjene direktive omejuje uporabo tega postopka na obdobje petih let od 1. januarja 1981, vendar določa, naj Svet, ki ukrepa soglasno na predlog Komisije, odloči o podaljšanju dobe veljavnosti postopka ali pa odpravi vsako omejitev njegove uporabe;

ker je bil razlog omejitve uporabe tega postopka, omogočiti spremljanje njegovega delovanja; ker so tako pridobljene izkušnje pozitivne in bi bilo treba zato odpraviti omejitev njegove uporabe,

SPREJEL NASLEDNJO DIREKTIVO:

Člen 1

Člen 6(2) Direktive 79/117/EGS se s tem razveljavi.

Člen 2

Ta direktiva je naslovljena na države članice.

Sestavljeno v Bruslju, 26. maja 1986

Za Svet

Predsednik

G. Braks

[1] UL L 33, 8.2.1979, str. 36.

[2] UL L 154, 22.5.1985, str. 48.

[3] UL L 124, 12.5.1978, str.16.

[4] UL L 340, 9.12.1976, str. 25.

--------------------------------------------------
Direktiva Sveta

z dne 27. januarja 1986

o spremembah Direktive 85/384/EGS o vzajemnem priznavanju diplom, spričeval in drugih dokazil o formalnih kvalifikacijah v arhitekturi, skupaj z ukrepi za učinkovito uresničevanje pravice do ustanavljanja podjetij in svobode opravljanja storitev, zaradi pristopa Portugalske

(86/17/EGS)

SVET EVROPSKIH SKUPNOSTI JE

ob upoštevanju Akta o pristopu Španije in Portugalske, zlasti člena 396,

ker je zaradi pristopa Portugalske potrebno sprejeti nekatere tehnične popravke k Direktivi 85/384/EGS [1], kakor je bila spremenjena z Direktivo 85/614/EGS [2], s čimer se zagotovi njeno enako izvajanje v Portugalski republiki in drugih državah članicah;

ker po členu 2(3) Pogodbe o pristopu Španije in Portugalske lahko organi Skupnosti sprejmejo ukrepe iz člena 396 Akta o pristopu, ki začnejo veljati na dan začetka veljavnosti te pogodbe,

SPREJEL NASLEDNJO DIREKTIVO:

Člen 1

- "— univerzitetna diploma gradbeni inženir, ki jo podeljuje Visokošolski tehniški inštitut Tehnične univerze v Lizboni (Licenciatura em engenharia civil),

- — univerzitetna diploma gradbeni inženir, ki jo podeljuje Fakulteta za gradbeništvo (engenharia) Univerze v Oportu (Licenciatura em engenharia civil),

- — univerzitetna diploma gradbeni inženir, ki jo podeljuje Fakulteta za znanost in tehnologijo Univerze v Coimbri (Licenciatura em engenharia civil),

- — univerzitetna diploma gradbeni inženir (proizvodnja), ki jo podeljuje Univerza v Minhu (Licenciatura em engenharia civil (produção))."

Člen 2

Države članice sprejmejo ukrepe, potrebne za uskladitev s to direktivo v roku iz člena 31(1) Direktive 85/384/EGS.

Člen 3

Ta direktiva je naslovljena na države članice.

V Bruslju, 27. januarja 1986

Za Svet

Predsednik

H. van den Broek

[1] UL L 223, 21.8.1985, str. 1.

[2] UL L 376, 31.12.1985, str. 1.

--------------------------------------------------
Direktiva Sveta

z dne 25. maja 1983

o spremembi Direktive 82/400/EGS o spremembi Direktive 77/391/EGS in o uvedbi dopolnilnega ukrepa Skupnosti za izkoreninjenje bruceloze, tuberkuloze in levkoze pri govedu

(83/253/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Direktiva Sveta 82/400/EGS [4] zlasti uvedla dopolnilni ukrep Skupnosti za izkoreninjenje bruceloze, tuberkuloze in levkoze pri govedu;

ker je treba, da bi zagotovili boljšo preglednost dodeljevanja sredstev, vse izdatke za različne ukrepe Skupnosti na veterinarskem področju združiti v poglavje, ki zajema izdatke v kmetijskem sektorju;

ker je za uporabo ustreznih finančnih in denarnih določb ter postopkov za izdatke Skupnosti, povezane z izvajanjem zgornjega ukrepa, na tem področju treba smiselno uporabiti ustrezne člene Uredbe Sveta (EGS) št. 729/70 z dne 21. aprila 1970 o financiranju skupne kmetijske politike [5], kakor je bila nazadnje spremenjena z Uredbo (EGS) št. 3509/80 [6], in Uredbe Sveta (EGS) št. 129/78 z dne 24. januarja 1978 o menjalnih razmerjih, ki se uporabljajo v okviru skupne politike kmetijskih struktur [7],

SPREJEL NASLEDNJO DIREKTIVO:

Člen 1

V Direktivi 82/400/EGS se vstavi naslednji člen 7a:

"Člen 7a

Uredba (EGS) št. 129/78 ter člena 8 in 9 Uredbe (EGS) št. 729/70 se smiselno uporabljajo."

Člen 2

Ta direktiva je naslovljena na države članice.

V Bruslju, 25. maja 1983

Za Svet

Predsednik

I. Kiechle

[1] UL C 299, 16.11.1982, str. 8.

[2] UL C 68, 14.3.1983, str. 86.

[3] UL C 77, 21.3.1983, str. 3.

[4] UL L 173, 19.6.1982, str. 18.

[5] UL L 94, 28.4.1970, str. 13.

[6] UL L 367, 31.12.1980, str. 87.

[7] UL L 20, 25.1.1978, str. 16.

--------------------------------------------------
Direktiva Sveta

z dne 26. oktobra 1983

o spremembi Direktive 65/269/EGS o standardizaciji nekaterih pravil glede dovoljenj za prevoz blaga po cesti med državami članicami in Prve direktive Sveta z dne 23. julija 1962 o določitvi skupnih pravil za nekatere vrste prevoza blaga po cesti med državami članicami

(83/572/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 75 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker bi morala uvedba večstranskega dovoljenja za selitvene prevoze blaga po cesti znotraj Skupnosti zagotoviti učinkovitejšo organizacijo takih selitvenih prevozov in torej povečati produktivnost podjetij, specializiranih za selitve;

ker je treba zato spremeniti Direktivo 65/269/EGS [4], kakor je bila nazadnje spremenjena z Direktivo 73/169/EGS [5], da bi se vključilo takšno dovoljenje;

ker je treba predpise o selitvenih prevozih po cesti znotraj Skupnosti združiti v eno samo direktivo; ker je treba zato spremeniti Prvo direktivo Sveta z dne 23. julija 1962 [6], kakor je bila nazadnje spremenjena z Direktivo 82/50/EGS [7],

SPREJEL NASLEDNJO DIREKTIVO:

Člen 1

Direktiva 65/269/EGS se spremeni:

1. V prvem odstavku člena 2 se črta "ali drugemu".

2. Členu 2 se dodajo naslednji odstavki:

"Dovoljenje, izdano za selitvene prevoze, ki jih opravljajo podjetja z ustreznim osebjem in opremo za ta namen, velja za prevoze med državami članicami in tranzit čez ozemlja držav članic.

Za takšne prevoze blaga ne velja sistem kvot.

Ta določba ne spreminja pogojev, pod katerimi vsaka država članica sprejema svoje lastne državljane."

3. Vzorec dovoljenja, priložen k tej direktivi, se doda k Prilogi.

Člen 2

Točka 4 Priloge II k Prvi direktivi Sveta z dne 23. julija 1962 se črta.

Člen 3

Države članice sprejmejo ukrepe, potrebne za uskladitev s to direktivo, najpozneje do 1. januarja 1984. O tem takoj obvestijo Komisijo.

Člen 4

Ta direktiva je naslovljena na države članice.

V Luxembourgu, 26. oktobra 1983

Za Svet

Predsednik

G. Moraitis

[1] UL C 307, 24.11.1982, str. 4.

[2] UL C 277, 17.10.1983, str. 161.

[3] UL C 90, 5.4.1983, str. 1.

[4] UL št. 88, 24.5.1965, str. 1469/65.

[5] UL L 181, 4.7.1973, str. 20.

[6] UL 70, 6.8.1962, str. 2005/62.

[7] UL L 27, 4.2.1982, str. 22.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Direktiva Sveta

z dne 11. novembra 1980

o spremembi Direktive 80/215/EGS v zvezi z vezikularno boleznijo prašičev in klasično prašičjo kugo

(80/1100/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Direktiva 80/215/EGS [4] določila zahteve v zvezi z zdravstvenim stanjem živali, ki jih morajo izpolnjevati mesni izdelki, namenjeni trgovini znotraj Skupnosti;

ker predstavlja obstoj vezikularne bolezni prašičev v Skupnosti nevarnost za stalež prašičev v Skupnosti; ker je torej treba storiti vse potrebno, da se zagotovi preprečevanje širjenja bolezni preko trgovine z nekaterimi izdelki iz mesa prašičev;

ker pomeni trajni obstoj klasične prašičje kuge v nekaterih delih Skupnosti nevarnost za stalež prašičev v državah članicah, ki so bolezni proste; ker morajo imeti take države članice, dokler se klasična prašičja kuga ne izkorenini v delih, kjer je še prisotna, pravico sprejeti dodatne ukrepe z namenom preprečevanja kakršne koli okužbe preko trgovine,

SPREJEL NASLEDNJO DIREKTIVO:

Člen 1

Z veljavnostjo od 1. novembra 1980 se Direktiva 80/215/EGS spremeni:

(a) v členu 4(1)(b) se v (ii) pred besedo "zdravljenje" vstavi naslednje besedilo: "pod dodatnim pogojem, da zadevna bolezen ni vezikularna bolezen prašičev";

(b) v členu 7(1)(a) se besede "vezikularna bolezen prašičev" vstavijo med besede "klasična prašičja kuga" in "ali Tješinska bolezen";

(c) Člen 10 se nadomesti z:

"Člen 10

Države članice, ki so izkoristile dovoljenje iz Direktive 80/218/EGS in ki so uradno proste prašičje kuge, ne smejo nasprotovati vnosu mesnih izdelkov na svoje ozemlje, čeprav ti niso obdelani z nobenim od načinov obdelave iz člena 4(1), če so ti izdelki pripravljeni v celoti ali delno iz svežega mesa prašičev, ki izpolnjuje zahteve člena 13a Direktive 72/461/EGS, ali svežega mesa prašičev, ki so bili cepljeni proti prašičji kugi več kakor tri mesece pred klanjem."

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 1. julija 1981 in o tem takoj obvestijo Komisijo.

Danska, Irska in Združeno kraljestvo lahko do datuma, do katerega so države članice sposobne izvesti uskladitev, ali najpozneje do 1. julija 1981, ohranijo svoje nacionalne predpise v zvezi z preprečevanjem širjenja prašičje kuge pri vnosu izdelkov iz mesa prašičev na njihovo ozemlje, v skladu s splošnimi določbami Pogodbe.

Člen 3

Ta direktiva je naslovljena na države članice.

V Bruslju, 11. novembra 1980

Za Svet

Predsednik

C. Ney

[1] UL C 130, 31.5.1980, str. 9.

[2] UL C 175, 14.7.1980, str. 79.

[3] UL C 300, 18.11.1980, str. 20.

[4] UL L 47, 21.2.1980, str. 4.
Direktiva Sveta

z dne 6. decembra 1979

o spremembi Direktive 77/799/EGS o medsebojni pomoči pristojnih organov držav članic na področju neposredne obdavčitve

(79/1070/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 99 in 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker vodi praksa davčne utaje in izogibanja plačilu davka v proračunske izgube in kršitve načela poštene obdavčitve in ogroža zdravo konkurenco; ker to torej neugodno vpliva na nemoteno delovanje skupnega trga;

ker bi bilo za učinkovitejši boj proti tej praksi treba okrepiti sodelovanje med davčnimi upravami znotraj Skupnosti v skladu s skupnimi načeli in pravili;

ker je Svet 19. decembra 1977 sprejel Direktivo 77/799/EGS o medsebojni pomoči pristojnih organov držav članic na področju neposredne obdavčitve [3]; ker bi bilo tako medsebojno pomoč treba razširiti na posredne davke, da bi zagotovili, da se ti pravilno odmerjajo in pobirajo;

ker je treba medsebojno pomoč kot posebno nujno vprašanje razširiti, tako da bo zajemala davek na dodano vrednost, ker je to splošni davek na porabo in ker predstavlja pomemben del sistema lastnih virov Skupnosti;

ker so določbe Direktive 77/799/EGS primerne tudi za davek na dodano vrednost ob upoštevanju nekaterih sprememb in dopolnitev; ker torej zadošča, da se razširi obseg navedene direktive,

SPREJEL NASLEDNJO DIREKTIVO:

Člen 1

Direktiva 77/799/EGS se spremeni:

1. Naslov se nadomesti z naslednjim:

"Direktiva Sveta z dne 19. decembra 1977 o medsebojni pomoči pristojnih organov držav članic na področju neposredne obdavčitve in davka na dodano vrednost".

2. V členu 1 se:

(a) odstavek 1 spremeni:

"1. V skladu z določbami te direktive si pristojni organi držav članic izmenjajo kakršne koli informacije, ki bi jim lahko omogočile pravilno odmero davkov na dohodek in kapital in tudi davka na dodano vrednost."

(b) odstavek 5 v zvezi z Združenim kraljestvom se nadomesti z naslednjim besedilom:

"v Združenem kraljestvu:

- The Commissioners of Customs and Excise ali pooblaščeni predstavnik za informacije, potrebne zgolj za namene davka na dodano vrednost,

- The Commissioners of Inland Revenue ali pooblaščeni predstavnik za vse druge informacije."

Člen 2

Države članice sprejmejo zakone in druge predpise, potrebne za uskladitev s to direktivo, do 1. januarja 1981.

Člen 3

Ta direktiva je naslovljena na države članice.

V Bruslju, 6. decembra 1979

Za Svet

Predsednik

L. Preti

[1] UL C 182, 31.7.1978, str. 46.

[2] UL C 283, 27.11.1978, str. 28.

[3] UL L 336, 27.12.1977, str. 15.

--------------------------------------------------
Direktiva Komisije

z dne 2. maja 1974

o posebnih pogojih glede prisotnosti "Avena fatua" v semenu krmnih rastlin in žit

(74/268/EGS)

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Direktive Sveta, z dne 14. junija 1966 o trženju semena krmnih rastlin [1] ter o trženju semena žit [2], kakor je bila nazadnje spremenjena z Direktivo Sveta z dne 11. decembra 1973 [3] in zlasti člena 11 Direktive,

ker zgoraj navedeni direktivi določata dovoljena odstopanja vrednosti v zvezi s prisotnostjo Avena fatua v semenu krmnih rastlin in žit;

ker se ta dovoljena odstopanja vrednosti zdijo previsoka glede na določene zahteve, zgoraj navedeni direktivi zagotavljata dodatno označevanje v primeru semena, ki je v skladu s posebnimi pogoji glede prisotnosti Avena fatua;

ker so posebni pogoji, določeni v zvezi s tem, takšni, da izpolnjujejo zgoraj omenjene zahteve in hkrati upoštevajo možnosti za pridelavo in nadzor semena;

ker so ukrepi, predvideni s to direktivo, v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO DIREKTIVO:

Člen 1

Države članice na zahtevo izdajo uradno potrdilo iz člena 11 Direktive o trženju semena krmnih rastlin,

(a) za seme, ki ni večje od zrna pšenice, če v najmanj 500 g vzorcu, vzetem v skladu z določbami člena 7 zgoraj navedene direktive, v času uradnega preverjanja ni prisotna Avena fatua;

(b) za seme, ki je manjše od zrna pšenice,

- če v semenskem posevku v času poljskega pregleda, uradno izvedenega v skladu z določbami Priloge I zgoraj omenjene direktive, in če v najmanj 100 g vzorcu, vzetem v skladu z določbami člena 7 zgoraj navedene direktive, v času uradnega preverjanja ni prisotna Avena fatua, ali

- če v najmanj 300 g vzorcu, vzetem v skladu z določbami člena 7 zgoraj navedene direktive, v času uradnega preverjanja ni prisotna Avena fatua.

Člen 2

1. Države članice izdajo uradno potrdilo iz člena 11 Direktive o trženju semen žit,

- če semenskem posevku v času poljskega pregleda, uradno izvedenega v skladu z določbami Priloge I zgoraj navedene direktive, in če v najmanj 1 kg vzorcu, vzetem v skladu z določbami člena 7 zgoraj navedene direktive, v času uradnega preverjanja ni prisotna Avena fatua, ali

- če v najmanj 3 kg vzorcu, vzetem v skladu z določbami člena 7 zgoraj navedene direktive, v času uradnega preverjanja ni prisotna Avena fatua.

Člen 3

Države članice lahko predpišejo, da se uradno potrdilo izda samo za enega od obeh primerov, ki sta navedena v členu 1(b) in 2.

Člen 4

Države članice najpozneje do 1. julija 1974 sprejmejo zakone in druge predpise, potrebne za uskladitev s to direktivo. O tem takoj obvestijo Komisijo, ki obvesti druge države članice.

Člen 5

Ta direktiva je naslovljena na države članice.

V Bruslju, 2. maja 1974

Za Komisijo

Predsednik

François-Xavier Ortoli

[1] UL 125, 11.7.1966, str. 2298/66.

[2] UL 125, 11.7.1966, str. 2309/66.

[3] UL L 356, 27.12.1973, str. 79.

--------------------------------------------------
(8)

V skladu s smernicami in ustaljeno prakso v programskih obdobjih 2007–2013 in 2014–2020 so bile revizijskim organom na voljo različne metodološke možnosti, ki temeljijo na izboru z enako verjetnostjo in na izboru z verjetnostjo, sorazmerno z velikostjo, in ki so jih ti organi tudi uporabljali. Na podlagi teh izkušenj bi bilo treba določiti pravila vzorčenja, da se omogoči kontinuiteta znanih metodoloških možnosti. Revizijski organi bi morali imeti možnost, da za izbor glavnega vzorca uporabijo kateri koli načrt vzorčenja, vključno z možnostmi stratifikacije, ki so predlagane v tej delegirani uredbi.